LALIN อวดกำไร Q2 โตเกินเท่าตัว เตรียมแจกปันผล 0.125 บ./หุ้น XD 30 ส.ค.นี้
LALIN อวดกำไร Q2/59 โตเกินเท่าตัว มาที่ 139.66 ลบ. จากปีก่อนกำไร 66.15 ลบ. หลังรายได้จากการขายพุ่ง ขณะที่ช่วง 6 เดือนแรกมีกำไร 243.01 ลบ. โต 116% จากปีก่อน 112.67 ลบ. เตรียมแจกปันผล 0.125 บ./หุ้น XD 30 ส.ค.59 กำหนดจ่าย 14 ก.ย.นี้
16 ส.ค. 2559

บริษัท ลลิล พร็อพเพอร์ตี้ จำกัด (มหาชน) หรือ LALIN รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 139.66 ล้านบาท หรือมีกำไรสุทธิ 0.17 บาทต่อหุ้น เพิ่มขึ้น 111% จากช่วงเดียวกันของปีก่อนที่มีกำไรสุทธิ 66.15 ล้านบาท หรือมีกำไรสุทธิ 0.08 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากบริษัทมีรายได้จากการขายเพิ่มขึ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ243.01 ล้านบาท หรือ 0.29 บาทต่อหุ้น เพิ่มขึ้น 116% จากช่วงเดียวกันของปีก่อนที่มีกำไรสุทธิ112.67 ล้านบาท หรือ 0.14 บาทต่อหุ้น
นอกจากนี้ได้ประกาศจ่ายปันผลงวดดำเนินงานวันที่ 1 ม.ค. 2559 ถึงวันที่ 30 มิ.ย. 2559 เป็นเงินสดจำนวน 0.125 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่  30 ส.ค. 2559 และกำหนดจ่ายเงินปันผลในวันที่ 14 ก.ย. 2559